

VLADA REPUBLIKE HRVATSKE

Zagreb, 7. lipnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Središnji državni ured za demografiju i mlade |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o donošenju Nacionalnog programa za mlade za razdoblje 2023. do 2025. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

## Na temelju članka 1. stavka 2. i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ 2023. donijela

**O D L U K U**

**o donošenju Nacionalnog programa za mlade za razdoblje 2023. do 2025.**

**I.**

Donosi se Nacionalni program za mlade za razdoblje 2023. do 2025., u tekstu koji je dostavio Središnji državni ured za demografiju i mlade aktom, KLASA: 551-01/23-07/1, URBROJ: 519-02-1/2-23-2, od 24. svibnja 2023.

**II.**

Zadužuje se Središnji državni ured za demografiju i mlade da o donošenju ove Odluke izvijesti nadležna tijela, nositelje mjera iz Nacionalnog programa iz točke I. ove Odluke.

**III.**

Zadužuje se Središnji državni ured za demografiju i mlade da Nacionalni program iz točke I. ove Odluke objavi na svojim mrežnim stranicama.

**IV.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

PREDSJEDNIK

mr.sc. Andrej Plenković

**O B R A Z L O Ž E N J E**

Središnji državni ured za demografiju i mlade, u suradnji s predstavnicima tijela državne uprave, akademske zajednice i organizacija civilnog društva, izradio je Nacionalni program za mlade za razdoblje 2023. do 2025.

Prioritetna područja Nacionalnog programa za mlade su: Rad s mladima, Participacija mladih u društvu, Obrazovanje mladih, Mladi i Europska unija, Mladi u ruralnim područjima i Zdravlje i kriza uzrokovana pandemijom koronavirusa.

Ukupna sredstva potrebna za provedbu Nacionalnog programa za mlade iznose 7.929.193,00 eura.

Utvrđena prioritetna područja usklađena su s ciljevima Nacionalne razvojne strategije Republike Hrvatske do 2030. godine te ciljevima utvrđenim u Programu Vlade 2020. - 2024., a u obzir su uzeta načela i smjernice sadržane u Europskoj strategiji za mlade 2019.-2027.

Ujedno, pojede mjere ostvarit će se i realizacijom reformi i ulaganja u okviru Nacionalnog plana oporavka i otpornosti 2021. - 2026. koje imaju demografske učinke, uključujući i na položaj i kvalitetu života mladih.

S obzirom na činjenicu da Republika Hrvatska provodi sveobuhvatne reforme i mjere koje se tiču mladih, važno je naglasiti kako su pri izradi Nacionalnog programa predložene isključivo one mjere koje nisu obuhvaćene već postojećim strateškim dokumentima.

U tom smislu Nacionalni program za mlade sadrži i Aneks u kojem su navedene mjere koje provode tijela državne uprave namijenjene mladima, a tiču se primjerice stambene politike, zapošljavanja, obrazovanja i drugih područja važnih za mlade.

Politika za mlade i prioriteti utvrđeni Nacionalnim programom za mlade provodit će se s ciljem daljnjeg promicanja jednakih mogućnosti, uz stvaranje poticajnog okruženja za razvoj potencijala mladih i njihov kvalitetniji život.

Komplementarnim naporima u jačanju mladih omogućit će se da i sami postanu nositelji održivog razvoja Republike Hrvatske.